לימור סון הר-מלך

לימור סוֹן הר-מלך (נולדה ב-30 ביולי 1979, ז' באב ה'תשל"ט) היא פוליטיקאית ישראלית, המכהנת כחברת הכנסת מטעם עוצמה יהודית ויו"ר הוועדה המיוחדת לעניין הקרן לאזרחי ישראל. סון הר-מלך נולדה בירושלים ביולי 1979 לנסים אלמליח, שעבד כמסגר, ולשושנה לבית עיני. משפחתה לא הייתה דתית, אך בכיתה ד' היא החליטה לעבור לבית ספר דתי. בהמשך למדה באולפנת צביה בעיר והתנדבה לשירות לאומי כקומונרית סניף בני עקיבא בחשמונאים. לאחר שירותה, למדה במדרשת בינת, בשילוב לימודי ייעוץ חינוכי במכללת אורות ישראל. התחום המקצועי העיקרי שבו היא עוסקת הוא טיפול רגשי והנחיית הורים. בשנת 2021 הוציאה ספר שירים בשם 'אמא יש רק אחת', על חוויות האימהות, בהוצאת טקסט רץ. בשנת 2001 נישאה לשלום (שולי) הר מלך, תלמיד ישיבת קדומים שבצפון השומרון ונהג אמבולנס. עם נישואיהם, עברו לחומש ויסדו בה ישיבה. במקביל החל שולי לעבוד כרכז הקליטה ביישוב וכרב בית הספר והגן בקדומים. בשנת 2003 הותקפו היא ובעלה בפיגוע ירי על ידי מחבלים פלסטינים. בעלה נרצח בפיגוע והיא נפצעה קשה וילדה בלידת חירום. ב-26 במאי 2024, במהלך תקיפת צה"ל ברפיח במסגרת מלחמת חרבות ברזל, חוסל הרוצח חאלד נג׳אר. לאחר כשנתיים פונה יישוב מגוריה במסגרת תוכנית ההתנתקות. היא הייתה ממייסדי תנועת חומש תחילה השואפת לשוב ליישוב, במגמה לבטל את ההתנתקות. לאחר כשנה נישאה בשנית, ליהודה סון מקדומים. בשנות נישואיהם הראשונות הם גרו ביישובים דרומיים יותר בשטחי יהודה ושומרון – בעפרה ובכרמל, אך לאחר כשנתיים חזרו לצפון השומרון, הפעם לשבי שומרון. את אירועי ברית המילה של ילדיהם המשותפים וגם את חתונת בנם הבכור אהוביה - יאיר קיימו ביישוב המפונה חומש. לקראת הבחירות לכנסת העשרים וחמש שובצה במקום ה-12 ברשימת הציונות הדתית ועוצמה יהודית מטעם האחרונה ונבחרה לכנסת והיא האישה היחידה מבין חברי הכנסת של רשימת "עוצמה יהודית". ב-4 בינואר 2023 החלה לכהן כיו"ר הוועדה המיוחדת לעניין הקרן לאזרחי ישראל בכנסת. בחודש ספטמבר 2023, סייעה לגייס כחצי מיליון שקלים למימון קמפיין שנועד להציף טענות לחפותו של עמירם בן אוליאל, שהורשע ברצח משפחת דוואבשה. בהקלטה שפורסמה הגדירה אותו כצדיק קדוש וטענה לחפותו. במהלך כהונתה בכנסת יזמה והובילה את ביטול חוק ההתנתקות על שטחי צפון השומרון - התיקון מאפשר לישראלים לשהות בשטחים שפונו בצפון השומרון לפני 18 שנה במסגרת תוכנית ההתנתקות, ואת חוק החמרת ענישה בעבירות מין על רקע לאומני. היא הייתה פעילה להקמת מחודשת של חומש. לימור סון הר מלך משמשת כיו"ר שדולת ארץ ישראל במשותף עם יולי אדלשטיין ושמחה רוטמן, ומשמשת כיושבת ראש השדולה לאישה הדתית והחרדית והשדולה למניעת פגיעות מיניות. מדיה וקבצים בנושא לימור סון הר-מלך בוויקישיתוף לימור סון הר מלך, באתר ערוץ כנסת לימור סון הר-מלך, באתר הכנסת לימור סון הר-מלך, באתר כנסת פתוחה "המחבלים ירו, הרכב התהפך, ואז – דממה": ח"כ לימור סון הר מלך על רגעי האימה, סרטון בערוץ "הידברות", באתר יוטיוב (אורך: 39:27) לימור סון הר מלך | בואו להכיר., סרטון בערוץ "עוצמה יהודית", באתר יוטיוב (אורך: 03:46) השבעת הכנסת ה-25: ח"כ לימור סון הר מלך בראיון למשדר סרוגים | סרוגים, סרטון בערוץ "אתר סרוגים", באתר יוטיוב (אורך: 05:36) טלי פרקש, כשנשים מחליטות להדיר נשים: מה באמת רוצה לימור סון הר-מלך?, באתר ynet, 19 ביולי 2023 ח"כ לימור סון הר מלך: "הציבור עדיין לא מודע מספיק לכוחו לחולל שינוי דרך הכנסת", באתר מקור ראשון, 20 ביולי 2024 ח"כ לימור סון הר מלך בנאומה הראשון בכנסת • 22.11.22, סרטון בערוץ "עוצמה יהודית", באתר יוטיוב (אורך: 05:55) חזקי ברוך, עוצמה יהודית חושפת: לימור סון הר מלך תוצב במקום השישי, באתר ערוץ 7, 11 בספטמבר 2022 לימור סון הר מלך, אמא יש רק אחת, באתר טקסט רץ הוצאה לאור, ‏2 בנובמבר 2019 חזקי ברוך, ח"כ הר מלך בתגובה לחיסול רוצח בעלה: "עוד שלב בסגירת המעגל שלי", באתר ערוץ 7, 27 במאי 2024 אנה ברסקי, ‏"עוד שלב בסגירת המעגל שלי ושל עם ישראל": ח"כ לימור סון הר מלך מגיבה לחיסול רוצח בעלה, באתר מעריב אונליין, 27 במאי 2024 יוני קמפינסקי, "הגעגוע והכמיהה לחומש הולכים וגוברים", באתר ערוץ 7, 19 באוקטובר 2022 אנה ברסקי, ‏"צדיק קדוש": חברת הכנסת שיבחה את הרוצח מדומא; במערכת הפוליטית גינו, באתר מעריב אונליין, 19 בספטמבר 2023 אלישע בן קימון, סיון חילאי, הכנסת אישרה סופית את ביטול "חוק ההתנתקות" | אלה המשמעויות, באתר ynet, 21 במרץ 2023 סיון חילאי, הדר גיל-עד, החוק להחמרת ענישה בעבירות מין על רקע לאומני - והסערה: "מסר פוגעני", באתר ynet, 30 ביולי 2023